hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հայաստանի 41 քառ․ կմ ինքնիշխան տարածք մեկ տարի է՝ Ադրբեջանի վերահսկողության տակ է | Forrights.am
Հայաստանի սուվերեն տարածքն արդեն մեկ տարի է օկուպացված է ադրբեջանական զինուժի կողմից:  Մայիսին մեկնարկած  ագրեսիվ գործողությունների հետևանքով Ադրբեջանը օկուպացրել է  ՀՀ 41 քառ․ կմ  ինքնիշխան տարածք:
Թշնամու զինուժի ստորաբաժանումները 2021 թվականի մայիսի 12-ից հատել են Հայաստանի պետական սահմանը և խորացել մինչև 3,5 կիլոմետր՝ Սյունիքի Սև լճի հարակից տարածքում։ Նույն օրը ադրբեջանական զինուժը ևս երկու ուղղություններով ներխուժեց Հայաստանի տարածք՝ դիրքավորվելով Գեղարքունիքի մարզի Սոթք և Սյունիքի մարզի Հոզնավար հատվածներում՝ 250 զինծառայողով:
Ստեղծված իրավիճակից ելքեր գտնելու նպատակով Հայաստանի անվտանգության խորհուրդը մեկը մյուսին հաջորդող արտահերթ  նիստեր  էր հրավիրում: Նույնիկս 24 ժամվա ընթացքում մի քանի նիստ գումարվեց: Մայիսի 13-ին հրավիրված ԱԽ նիստում Հայաստանի ռազմաքաղաքական ղեկավարությունը ոորոշեց դիմել ՀԱՊԿ-ին՝ 2-րդի 2-րդ պարբերությանը:
Երևան այս հոդվածով  Ռուսաստանից և մյուս ՀԱՊԿ անդամ պետություններից ոչ, թե ռազմական և մարդկային ռեսուրսներ էր ուզում Հայաստանի սուվերեն տարածք մտած թշնամական պետության զինուժը դուրս հանելու համար, այլ՝ կամզակերպությունից խորհրդատվություն ստանալու: Հայաստանի սուվերեն տարածքի օկուպացիայի ֆոնին ՀԱՊԿ-ը «Ամպրոպ-2021» հատուկ վարժանքը նախորդ տարի անցկացրեց Հայաստանում: Սա Երևանում փորձագիտական շրջանակները որակեցին Հայաստանի դիմումին անբավարար պատասխան, իսկ Հայաստանի սահմանին իրավիճակը շարունակում էր մնալ անկայուն:
Մայիսի 27-ին հրավիրված ԱԽ խորհրդի նիստում Նիկոլ Փաշինյանը Բաքվին և եռանախագահությանը սահմանային լարվածությունը թուլացնելու լուծման տարբերակ առաջարկել՝ զորքերի հայելային հետքաշում:
Փաշինյանի պատկերացմամբ՝ հայկական և ադրբեջանական զորքերի հեռացումից հետո չեզոք գոտում պետք է տեղակայվեն Ռուսաստանի կամ ԵԱՀԿ Մինսկի խումբը ներկայացնող դիտորդները:  Երևանը, սակայն, Փաշինյանի բանավոր հայտարարությունից այս կողմ ոչ մի գործընթաց չնախաձեռնեց: Զուգահեռն այս  առաջարկը էլ ավելի սրեց իրավիճակն առանց այն էլ  ճգնաժամի առաջ կանգնած Փաշինյանի ձևավորած կաբինետում: Զորքերի հայելային հետքաշման առաջարկից կարճ ժամանակ անց հրաժարական ներկայացրեց ԱԳ նախարարի պաշտոնակատար Արա Այվազյանը՝ հայտարարելով, թե չի կարող համաձայնություն տալ պետական շահերին դեմ որոշումներին: Այվազյանի հրաժարականից մի քանի օր անց ազատման դիմումներ ներկայացրեցին ԱԳ նախարարի չորս տեղակալները:
Հայաստանի իշխանություններին նախորդ տարի այս օրերին սուր քննադատում էին ՄԱԿ-ի ԱԽ չդիմելու համար: Փաշինյանի թիմակիցները հայտարարեցին դիտարկում են այդ տարբերակը, սակայն, այդպես էլ գործուն քայլեր չղան, չնայած ԱՄՆ-ից, Կանադայից և ԵՄ-ից եղան հասցեական հայտարարություններ, որ խախտվել է ՀՀ տարածքային ամբողջականությունը: Այդպես էլ պաշտոնական Երևանը չպարզաբանեց, թե ինչու չեն դիմում ՄԱԿ-ի ԱԽ-ին:
Քաղաքագետ Ստեփան Գրիգորյանի խոսքով՝ կառավարությունն ուղղել է իր սխալը և այժմ ինտենսիվ աշխատում է Արևմուտքի հետ:
«Այդ հարցը պետք է ուղղես Նիկոլ Փաշինյանին, գուցե կային հանգամանքեր, որ չէր կարող դիմել, բայց կյանքը ստիպեց և նա համոզվեց, որ ՌԴ-ն չի ապահվել ու չի ապահովում մեր անվտանգությունը դրա համար սկսեցին գործուն քայլեր կատարել»,- ասում է քաղաքագետը:
Պաշտպանության նախկին նախարար, Նիկոլ Փաշինյանի թիմակիցպատգամավոր Գագիկ Մելքոնյանը հույս ունի, որ ադրբեջանական զինուժը Հայաստանի սուվերեն տարածքից դուրս կգա սահմանազատման աշխատանքներից հետո: Սակայն, փստենք՝ հանձնաժողովը, որը պետք է գործեր ապրիլի վերջից մինչ այս պահը դեռ չի ձևավորվել: ՔՊ-ական պատգամավորն ասում է մի հարցի շուրջ ադրբեջանական կողմի հետ համաձայնության չեն կարողանում գալ:
Այունհանդերձ Փաշինյանի թիմակից պատգամավորն արձանագրում է՝ չեն կարող ադրբեջանցիներին ՀՀ սահմաններից դուրս հանել: «Կարո՞ղ ենք մեր մեր սահմաններից դուրս շպրտել, իհարկե՝ ոչ, քանի որ մենք պատերազմի պատրաստ չենք, մեր ամեն մի քայլ կարող է պատերազմի պատճառ դառնալ»,- ասաց նա:
Նախորդ նյութը30 տարի կալանավայրում անցկացրած դատապարտյալի բուժումը ձգձգում են նրա կյանքի հաշվին
Հաջորդ նյութըՀավաքների ընթացքում հանցավոր արարքների նկատմամբ դրսևորվելու է լիարժեք անհանդուրժողականություն․ Դատախազություն
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.